У пачатку 1990-х журботны лёс спасцігнуў і чатыры бронзавыя скульптуры разца Уладзіміра Слабодчыкава, Паўла Лука, Анатоля Баразеннікава і Аляксандра Мятліцкага, якія ўпрыгожвалі фантан у сталічным скверы па вуліцы Жудро. Праз кароткі час ад усіх гэтых твораў засталіся толькі… фрагменты пастаментаў. Рэшткі фігур у заснежаным скверы адшукаў жыхар мікрараёна Віталь Арлоўскі і яго чацвераногі сябра — сабака Дарсан. І Віталь патэлефанаваў у рэдакцыю газеты “Культура”. На месца тэрмінова выехалі тады журналістка Людміла Крушынская і фотакарэспандэнт Генадзь Жынкоў. І вялікі праблемны матэрыял пра гэта і пра іншае на гэтую ж тэму з адпаведнымі ілюстрацыямі з’явіўся на старонках “К” (1993, № 10) пад назвай “Шукай, Дарсан!”